କଳାହାଣ୍ଡି : ସାହାଣ ଜୀବାଣୁ ଜନିତ ସଂକ୍ରମଣ ଯୋଗୁଁ କର୍ଲାପାଟ ଅଭୟାରଣ୍ୟରେ ହାତୀଙ୍କ ମୃତ୍ୟୁ ହୋଇଛି। ହାତୀ ଶବ ବ୍ୟବଚ୍ଛେଦ ରିପୋର୍ଟ ଏହା ଜଣାପଡିଥିବା ପଶୁ ସମ୍ପଦ ଓ ପ୍ରାଣୀ ଚିକିତ୍ସା ବିଭାଗର ଅତିରିକ୍ତ ନିର୍ଦ୍ଦେଶକ ଡ଼ା. ପ୍ରତାପ କିଶୋର ଖମାରୀ ସୂଚନା ଦେଇଛନ୍ତି ।
ଏହି ସଂକ୍ରମଣ ଗାଈ ଏବଂ ମଇଁଷିକୁ ହୋଇଥାଏ । ଗାଈ କିମ୍ୱା ମଇଁଷିଠାରୁ ହାତୀମାନେ ସଂକ୍ରମିତ ହୋଇଥିବା ଅନୁମାନ କରାଯାଉଛି । ସଂକ୍ରମଣ ଆଶଙ୍କାରେ ଅଭୟାରଣ୍ୟର ୩୩ଟି ଗାଁରେ ଗୃହ ପାଳିତ ପଶୁଙ୍କୁ ମାଗଣା ଟିକାକରଣ ତଥା ରାଜ୍ୟର ଅନ୍ୟାନ୍ୟ ଅଭୟାରଣ୍ୟରେ ମଧ୍ୟ ମାଗଣା ଟିକାକରଣ ନିର୍ଦ୍ଦେଶ ଦିଆଯାଇଛି।
ଏହି ଜୀବାଣୁ ଜନିତ ସଂକ୍ରମଣ ମଣିଷକୁ ହୋଇ ନ ଥାଏ ଏଣୁ ଭୟର ଆବଶ୍ୟକତା ନାହିଁ । ବର୍ତ୍ତମାନ ବି ଅନ୍ୟ ହାତୀ ସଂକ୍ରମିତ ହେବା ଆଶଙ୍କା ରହିଛି । ଏହି ଜୀବାଣୁର ସଂକ୍ରମଣ ୨ ସପ୍ତାହ ପରେ ଜଣାପଡିଥାଏ ବୋଲି ପଶୁ ସମ୍ପଦ ଓ ପ୍ରାଣୀ ଚିକିତ୍ସା ବିଭାଗ ଅତିରିକ୍ତ ନିର୍ଦ୍ଦେଶକ କହିଛନ୍ତି ।
